yakhyo/uz-wiki huggingface dataset:
Oʻzbekiston pochta markalari (1994)

Oʻzbekistonnig 1994-yilgi pochta markalari Oʻzbekistonda amalda boʻlgan pochta aloqasi toʻlov belgisi hisoblanib, ular 1994-yilda „Oʻzbekiston pochtasi“ konserni tomonidan sotuvga chiqarilgandir.

1994-yilda „Tennis. Prezident kubogi“, „Bahouddin Naqshband tavalludining 675 yilligi“, „Oʻzbekiston respublikasi mustaqilligining 3 yilligi“  turkumsiz markalari va „Muhammad Taragay Ulugʻbek tavalludining 600 yilligi“ turkum pochta  markalari chiqarilgan.

„Tennis. Prezident kubogi“ markasi 
„Tennis. Prezident kubogi“ blokli markasi Oʻzbekistonda yoʻlga qoʻyilgan tennis boʻyicha Prezident kubogi bahslariga bagʻishlangan ilk marka. Markaning oʻzida Prezident kubogi emblemasi, blok maydonida esa raketka ushlab turgan tennischi tasvirlangan.

„Gerb“ standart pochta markasi 
„Gerb“ standart pochta markasida bir rangda Oʻzbekiston gerbi tasvirlangan boʻlib, gerbning atrofi naqshlar bilan bezatilgan. Ushbu marka ofset usulida bosilgan, perforatsiyasi taroqsimon.

„Bahouddin Naqshband tavalludining 675 yilligi“ markasi 
„Bahouddin Naqshband tavalludining 675 yilligi“ markasi kuponli marka hisoblanadi. Markaning oʻzida Buxoro shahridagi Bahouddin Naqshband yodgorlik majmuasi hududida joylashgan Abdulazizxon xonaqohi tasvirlangan. Marka kuponida oʻzbek va ingliz tillarida „Bahouddin Naqshband tavalludining 675 yilligi“ deb yozilgan.

„Amir Temur yodgorligi. Toshkent“ markasi 
„Amir Temur yodgorligi. Toshkent“ deb nomlangan markada Toshkentdagi Amir Temur haykali tasvirlangan. Ushbu marka Oʻzbekiston respublikasi mustaqilligining 3 yilligiga bagʻishlangan.

„Muhammad Taragay Ulugʻbek tavalludining 600 yilligi“ turkumi 
„Muhammad Taragay Ulugʻbek tavalludining 600 yilligi“ pochta markalari turkumida astronom, davlat arbobi Mirzo Ulugʻbek (1394–1449) portreti, u qurdirgan madrasalar, rasadxona hamda Mirzo Ulugʻbekning Toshkentdagi haykali tasvirlangan. Ushbu markalar bir necha ranglarda ishlangan, Ofset usulida bosilgan. Bir varaqdagi markalar soni 36 ta.

Manbalar

Havolalar 

Oʻzbekiston pochta markalari
Balitar Islom universiteti

Balitar Islom universiteti - Indoneziyaning Sharqiy Java hududidagi Blitar Sitida joylashgan mashhur universitetlardan biridir. Ushbu xususiy universitet 2003-yil 5-sentyabrda Bina Citra Anak Bangsa fondi homiyligida tashkil etilgan. Balitar Islom universiteti dunyodagi eng yaxshi 300 ta islom universitetlari qatoriga kiradi
Islomiy internat taʼlimiga asoslangan kampus tadbirkorlik universiteti boʻlishni maqsad qilgan. Tadbirkorlik universiteti – bu tadbirkorlik ruhi va tafakkuriga ega boʻlgan universitet boʻlib, unda amalga oshirilayotgan faoliyat innovatsiyalarga, qiymat yaratishga va butun jamiyat uchun foydali taʼsirlarga yoʻnaltirilgan. Oliy taʼlim muassasalari oʻz jamoalarining iqtisodiy va ijtimoiy farovonligiga hissa qoʻshishga mas’uldirlar.

Tarixi 
Balitar Islom universitetini tashkil etish tashabbuskorlari Blitar Siti shahrida tugʻilib oʻsgan hamda Blitar Siti va uning atrofidagi aholi hayotini yanada farovon qilishda ishtirok etishni xohlaydigan musulmon ulamolaridir. Ular Blitar shahrida islomiy qadriyatlarga asoslangan va mahalliy donolik bilan uygʻun boʻlgan birinchi universitetga ega boʻlish zarurligini taʼkidlaydilar. „Balitar“ soʻzi tashkil etiladigan universitet nomining bir qismi boʻlishiga kelishilgan, chunki Balitar (Bali Tatar) 15-asrda Nilasurvana yoki Gusti Sudomo tomonidan yashiringan holda tatar qoʻshinini muvaffaqiyatli magʻlub etgani uchun berilgan pangenget yoki belgidir. Qoʻshin Majapahit qirolligiga qarshi isyon koʻtargan janubiy oʻrmon (Blitar va uning atrofi) hududida faol harakat olib borgan.

Rektorlar 
Quyida Balitar Islom universitetiga rahbarlik qilgan rektorlar roʻyxati keltirilgan:

Fakultet va oʻquv dasturlari 
Balitar Islom Universitetidagi fakultetlar va oʻquv dasturlari roʻyxati keltirilgan:

Bakalavr dasturi 

 Qishloq va chorvachilik fakulteti
 Agrobiznes
 Agrotexnologiya
 Hayvonot fanlari
 Iqtisodiyot fakulteti
 Manejment
 Buxgalteriya
 Muhandislik fakulteti
 Qurilish ishi
 Elektron muhandislik
 Axborot texnologiyalari fakulteti
 Informatika muhandisligi
 Kompyuter tizimi
 Huquq fakulteti
 Huquq fanlari
 Ijtimoiy va siyosatshunoslik fakulteti
 Davlat boshqaruvi fani
 Biznes boshqaruvi fanlari
 Sotsiologiya
 Aloqa fanlari
 Oʻqituvchilar va taʼlim fakulteti
 Ingliz tili taʼlimi
 Boshlangʻich oʻqituvchilar taʼlimi
 Pancasila va fuqarolik taʼlimi
 Biologiya taʼlimi
 Islom fakulteti
 Islom taʼlimi boshqarish
 Islomiy maslahat berish boʻyicha qoʻllanma
 Syari’ah banking

Magistrlal dasturi 

 Islom fakulteti
 Islom taʼlimi boshqarish

Qulaylik 
Balitar Islom Universitetida talabalar intellektual rivojlanishi uchun bir qancha imkoniyatlar mavjud, xususan:

 Sport arenasi
 Raqamli kutubxona
 Chet elda taʼlim dasturi
 Xalqaro talabalarni qabul qilish
 Halol markazi

Obroʻ-eʼtibor 

 Islom oliy taʼlimi boʻyicha dunyoda 274-oʻrinda

Manbalar

Havolalar 

 (Indoneziya) 4icudagi Balitar Islom universiteti
 (Indoneziya) Balitar Islom universiteti rasmiy veb-sayti
Sharqiy Javadagi universitet
Indoneziyadagi xususiy universitet va kollejlar
Indoneziyadagi islomiy universitet va kollejlar
Oyat al-Kursi

Oyat al-Kursiy (, Ayat Al-Kursi) Qur’onning 2-surasi, Al-Baqara (2:255) ning 255-oyatidir. Oyatda Alloh (Allah) insoniyatga oʻzini tanishtiradi. Xudo unda hech narsa va hech kimni u bilan solishtirish mumkin emasligini aytadi.

Qur’onning mashhur oyatlaridan biri boʻlib, islom dinida keng yoyilgan. Aytishlaricha, bu oyatni tilovat qilish shayton va aforitdan saqlaydi.

Ertalab oyatni oʻqigan kishini kechgacha, kechqurun bu oyatni oʻqigan kishini esa ertalabgacha jinlar bezovta qilmaydi.

Himoya bilan bogʻliqligi sababli, u har qanday baxtsizlikdan, jumladan, omadsizlikdan va yomon koʻzdan asraydi, deb ishoniladi.

Matni va maʼnosi 
Oyat oʻnta toʻliq arabcha jumladan iborat.

Arabcha matni

Transliteratsiyasi 
 Osim ibn Abu an-Najud hafsi.

²⁵⁵ 

 Nafiʽ al-Madani hafsi.

 

²⁵⁴

Maʼnosi 
255 Alloh – Undan oʻzga iloh yoʻq. U Hayy va Qoyyumdir. Uni mudroq ham, uyqu ham olmas. Osmonlaru yerdagi narsalar Unikidir. Uning huzurida Oʻzining iznisiz hech kim shafoat qila olmas. U Zot ularning oldilaridagi narsani ham, ortlaridagi narsani ham bilur. Uning ilmidan hech narsani ihota qila olmaslar, Oʻzi xohlagani mustasno. Kursisi osmonlaru yerni qamragan. Ularning muhofazasi Unga ogʻir kelmas. Va U Oliydir, Buyukdir.

Tafsiri 
Oyat al-Kursiy hadisga koʻra Qur’onning eng ulugʻ oyati hisoblanadi. Oyat Qur’ondagi eng kuchli oyatlardan biri, chunki u oʻqilganda Allohning buyukligi tasdiqlanadi. Bu oyatni ertalab va kechqurun oʻqigan kishi jin va shaytonning (shaytonlarning) yomonligidan Allohning himoyasida boʻladi; kundalik adhar deb ham ataladi.

Jin va shaytonlardan shifo va himoya qilish uchun jin chiqarishda qoʻllanadi. „Arsh“ surasi maʼnaviy va jismonan himoya qiladi, deb ishonilganligi sababli, musulmonlar koʻpincha safarga chiqishdan oldin va uxlashdan oldin tilovat qiladilar.[13][4][10][14] Har bir namozdan keyin oyatni oʻqish jannatga hech qanday kechiktirmasdan tez kirishiga ishoniladi.

Bu Xudoning qudratining „taxti“dir, lekin Xudo uning ustida oʻtirmaydi, chunki tana yaratilgan narsalarga xosdir.

Galereya

Manbalar

Havolalar 

 Surah Al-Baqarah-255 – Quran.com
 Ayat Al-kursi

Namoz
Alhamdulilloh

Alhamdulilloh (, ) arabcha ibora boʻlib, „Allohga hamdlar boʻlsin“, degan maʼnoni anglatadi, baʼzan esa „Allohga shukr“ deb ham tarjima qilinadi. Bu ibora Tahmid () deb ataladi. Jumlaning uzunroq varianti alhamdulillahi rabbil alamiyn () Fotiha surasidan boʻlib, yaʼni „hamd barcha olamlarning Robbisi Allohgadir“, degan maʼnoni anglatadi.

Bu ibora Qur’on va Hadis matnlarida, yaʼni Islom paygʻambari Muhammadning soʻzlarida asosiy oʻrin tutgani uchun barcha musulmonlar tomonidan tez-tez qoʻllanadi. Uning maʼnosi va chuqur izohi koʻplab tafsirlarga sabab boʻlgan. Bundan tashqari, arab tilida soʻzlashuvchi musulmon boʻlmaganlar tomonidan ham keng qoʻllanadi.

Variantlari 
Tahmid turli islomiy iboralar orasida eng keng tarqalgandir:

Manbalar

Havolalar  

Namoz
Islom Azad universiteti (Ahvoz)

Islom Azad universiteti, Ahvaz filiali (IAUA) (forscha: دانشگاه آزاد اسلامی واحد اهواز), shuningdek, Ahvoz Islomiy Azad universiteti sifatida ham tanilgan. U Eronning Xuziston viloyati Ahvoz shahrida joylashgan xususiy universitetdir. Bu universitet Islom Azad universitetining filiali hisoblanadi. U 1982-yilda tashkil etilgan hamda bakalavr, magistr va PhD darajalarini taklif etadi.

Akademiklar

Fakultetlar 

 Muhandislik fakulteti
 Qishloq xoʻjaligi va tabiiy resurslar fakulteti
 Gumanitar fanlar fakulteti
 Hamshiralik va akusherlik fakulteti
 Fanlar fakulteti

Manbalar

Havolalar 

  
 
 Virtual Tour of Islamic Azad University, Ahvaz Branch (360° Photos) 

Islom Azad universitetining filiallari
Ahvoz
Xuziston viloyatida taʼlim
Xuziston ustonidagi bino va inshootlar
FC Neftchi Fargʻona mavsumlari roʻyxati

Neftchi Fargʻona viloyatining Fargʻona shahriga tegishli jamoadir. Jamoa 1962-yil Neftyanik nomi ostida asos solingan. Shundan soʻng, klub nomi 1992-yildan Neftchi nomiga oʻzgartirgan va hozirgi vaqtga qadar bu nom saqlanib qolgan. Klub 1997-yildan buyon Oʻzbekistonning Oliy ligasida (2017-yildan Super liga) uzluksiz oʻynab kelmoqda. Jamoa Oʻzbekiston Superligasida chempionlikka davogar boʻlganlar qatorida turadi. Superliga tarixida eng koʻp ochko toʻplagan jamoalar orasida toʻrtinchi oʻrindagi natijani qayd etib turibdi. (2024-yil 17-fevral maʼlumoti).

Mavsumlar

Neftchi futbol jamoasining murabbiylari

Manbalar

Havolalar  
 Oʻzbekiston — Yakuniy jadvallar roʻyxati (RSSSF)

Neftchi Fargʻona
Belong to the World

"Belong to the World" – kanadalik qoʻshiqchi The Weekndning Kiss Land (2013) nomli birinchi studiyaviy albomidagi qoʻshigʻi. Qoʻshiq albomning ikkinchi singli sifatida 2013-yil 16-iyulda chiqqan.

Tarixi va qoʻshiq matni 
2013-yil 6-iyulda The Weeknd „Belong to the World“ni Kanadaning Ontario shtati, Toronto shahridagi Mod Club teatrida keng jamoatchilikka taqdim etdi. Qoʻshiq soʻzlari notoʻgʻri odamni sevib qolish haqida boʻladi va The Weekndda bir paytlar boʻlgan jiddiy munosabatlar haqida gapiriladi.

Musiqiy video 
"Belong to the World" qoʻshigʻiga klip birinchi marta 2013-yil 15-iyulda MTVda namoyish etilgan. Keyinchalik u 2013-yil 16-iyul kuni YouTubedagi The Weekndning Vevo akkauntiga yuklangan. Video Yaponiyada suratga olingan boʻlib, Antony Mandler rejissyorlik qilgan. Hozirgacha u 23 million marta koʻrilgan.

Bahslar 
Portishead guruhidan Geoff Barrow uning „Machine Gun“ qoʻshigʻida qoʻllangan barabanli sempl ularning ruxsatisiz ishlatilinganlikda ayblashi tufayli qoʻshiq bahs-munozaralarga sabab boʻldi. Keyinchalik The Weeknd ayblovlarni rad etdi va buning natijasida sudga hech qanday daʼvolar kelib tushmadi.

Chartlar

Chiqarilish tarixi

Manbalar 

The Weeknd qoʻshiqlari
2013-yil qoʻshiqlari
Ingliz tilidagi qoʻshiqlar
Singllar
Vohidov

Kelib chiqishi arabcha boʻlgan Vohid ismiga "-ov" qoʻshimchasini qoʻshish yordamida yasalgan erkaklar familiyasi. Familiyaning asosi boʻlgan Vohid ismining kelib chiqishi arabcha boʻlgan ism boʻlib,  shakli Allohning ismlaridan biri boʻlmish Al-Vahid ismidan olingan. Yakka, yagona maʼnolarini ifodalaydi. Ayollarda Vohidova shakli qoʻllanadi.

Ushbu familiyaga ega mashxur insonlar quyidagilardir:

Olimlar 

 Vosit Vohidov (1917—1994) – jarroh, Oʻzbekistan Fanlar akademiyasi akademigi (1979), Oʻzbekistonda xizmat koʻrsatgan fan arbobi (1967).
 Shavkat Vohidov (1932—2008) – fizik olim, Oʻzbekistan Fanlar akademiyasi akademigi (2000), Oʻzbekistonda xizmat koʻrsatgan fan arbobi (1982).
 Hamid Vohidov (1925—????) – faylasuf olim. Oʻzbekistonda xizmat koʻrsatgan fan arbobi (1976), falsafa fanlari doktori (1971), professor (1973).
 Shodmon Vohidov (1961) – taniqli tojikistonlik manbashunos olim, tarix fanlari doktori (1998), professor.
 Rahim Vohidov (1942—2012) – sovet va oʻzbek adabiyotshunosi, filologiya fanlari doktori (1988), dotsent (1975), professor (1990).

Adiblar 

 Erkin Vohidov (1936—2016) – taniqli oʻzbek shoiri, dramaturgi, adabiy tarjimoni va davlat arbobi. "Oʻzbegim" sherining muallifi. Oʻzbekiston Qahramoni.
 Samandar Vohidov (1942—2014) – oʻzbek shoiri va tarjimon, radiojurnalist, telepublitsist, Oʻzbekistonda xizmat koʻrsatgan madaniyat xodimi.

Davlat arboblari 

 Alisher Vohidov ((1947) – oʻzbek diplomati. Oʻzbekistonning Birlashgan millatlar tashkilotidagi doimiy vakili (1994—2008).

Sportchilar 

 Erkin Vohidov (1957) – sovet va oʻzbek futbolchisi, murabbiy.
 Toir Vohidov (1963) – sovet va oʻzbek shaxmatchisi, grossmeyster (2009), hakam va murabbiy.
 Shamsiddin Vohidov (2002) – oʻzbek shaxmatchisi, grossmeyster (2020).
 Jahongir Vohidov (1995) – oʻzbekistonlik shaxmatchi, grossmeyster.

Familiyalar
Ratinho

Jurani Francisco Ferreira (1996-yil 1-oktabr), Ratinho nomi bilan tanilgan, braziliyalik professional futbolchi, yarim himoyachi sifatida toʻp suradi. Samarqandning „Dinamo“ jamoasi aʼzosi.

Professional martaba 
Ratinho 2018-yilning 15-fevralida „Brazilya B“ seriyasi doirasidagi „Atletiko Goyaniense“ ustidan 2:1 hisobida gʻalaba qozongan oʻyinda „Goyas“ safida debyut qildi. 2024-yil fevral oyida Samarqandning „Dinamo“ jamoasi bilan bir yillik shartnoma imzolagan.

Yutuqlar 
Gvanju

 K liga 2 gʻolibi: 2019

Manbalar

Havolalar 

 

Janubiy Koreyadagi chet ellik erkak futbolchilari
K liga 2 futbolchilari
Gwangju FC futbolchilari
Erkak futbol yarim himoyachilari
Braziliyalik erkak futbolchilari
Yashayotgan insonlar
1996-yilda tugʻilganlar
Alifbo boʻyicha sportchilar
Qoraqalpogʻiston vokzali

Qoraqalpogʻiston vokzali — Oʻzbekiston temir yoʻllari kompaniyasiga qarashli, Karakalpakiyaning markazida joylashgan yirik temir yoʻl vokzalidir.

Yana qarang 
 Navoiy-Makat temir yoʻli

Manbalar 

Temir yoʻllar
Karakalpakstan
Temir yo‘l vokzallari
Oʻzbekiston temir yoʻl vokzallari
Ahkom

Ahkom (,  „qarorlar“,  () soʻzining koʻplik shakli) islomiy atama boʻlib, bir necha maʼnoga ega. Qur’onda hukm soʻzi hakamlik, hokimiyat yoki Xudoning irodasi maʼnolarida turlicha qoʻllanadi. Ilk islom davrida xorijiylar faqat Allohning hukmini () qabul qilishlarini eʼlon qilib, unga siyosiy maʼnolar beradilar. Bu soʻz islom tarixi davomida oʻzida yangi maʼnolarni aks ettirib, dunyoviy ijro hokimiyati yoki sud qaroriga nisbatan qoʻllangan.

Koʻplik maʼnosida „ahkom“ odatda Qurʼonning oʻziga xos qoidalariga yoki fiqh metodologiyasidan foydalangan holda chiqarilgan huquqiy hukmlarga ishora qiladi. Shariat hukmlari „beshta ahkom“ (al-ahkam al-xamsa) deb nomlanuvchi: majburiy (farz yoki vojib), tavsiya etilgan (mandub yoki mustahab), betaraf/joiz (muboh), qoralangan (makruh), va taqiqlangan (harom) besh toifadan birining tarkibiga kiradi.

Manbalar 

Islom
Islom Azad universiteti (Goʻrgon)

Islom Azad universiteti, Goʻrgon filiali (shuningdek, Goʻrgon Azad universiteti nomi bilan ham tanilgan) Erondagi Islom Azad universiteti tizimi kampusidir.

Tarixi 
Universitet 1988–2000-yillarda universitetning birinchi rektori boʻlgan Abdol Gʻayyum Ibrohimiy rahbarligida voyaga yetdi.

Ushbu universitet oʻz ishini 1988-yilda uchta mutaxassislik (qurilish muhandisligi, biologiya va qishloq xoʻjaligi muhandisligi) va 60 talaba bilan boshlagan. Keyin u Gorganning Jorjan koʻchasiga koʻchirilgan. Oʻshandan beri universitet ham miqdor, ham sifat jihatidan oʻsgan. Hozirda bu fakultetda +500 nafar professor-oʻqituvchilar va 48 ta mutaxassislik boʻyicha bakalavr, magistratura va doktorantura yoʻnalishida 13 000 ga yaqin talabalarga faoliyat olib bormoqda.

Akademiklar

Akademik kampus 
1988-yilda tashkil etilgan kampus Eron shimolidagi Guliston viloyatining Gorgan shahrida joylashgan boʻlib, taxminan  lik maydonni egallaydi.

Taʼlim 
Hozirda Gorgan Islom Azad universiteti 48 daraja dasturlarida 500 dan ortiq kurslarda oʻqishlikni taklif qilmoqda. Universitet har yili bakalavr, magistr va falsafa doktori darajasini beradi. Kursda oʻrtacha 25 talaba tahsiloladi (laboratoriya mashgʻulotlari va aspirant oʻqituvchilari tomonidan olib boriladigan muhokama boʻlimlari bundan mustasno).

Fakultet aʼzolari 
Universitet professor-oʻqituvchilari tarkibi 500 nafardan ortiq professor-oʻqituvchilardan iborat boʻlib, ular qatoriga professor, dotsent va fan oʻqituvchilari kiradi.

Bitiruvchilar 
Islom Azad universitetining Gorgan filialini Eron va boshqa mamlakatlarda, masalan, AQShda doktorlik darajasini olgan koʻplab talabalar bitirgan. Respublika boʻylab raqobatbardosh boʻlgan magistraturaga kirish imtihonlariga qabul darajasi eʼtiborga molik. Masalan, Gorgan Islom Azad universiteti bitiruvchisi Nora Tagʻavi hozirda Qoʻshma Shtatlardagi Kaliforniya universitetining Santa-Barbara shahridagi Molekulyar, Hujayra va Rivojlanish Biologiyasi (MCDB) boʻlimi aspiranti hisoblanadi.

Tashkilot

Kanslerlar

Maʼmuriyat 
Kanslerning beshta vitse-kansleri bor:

Yana qarang 

 Eronda oliy maʼlumot
 Abdul Gʻayoom Ibrohimiy

Manbalar

Havolalar

Rasmiy veb-saytlar 

 Gorgan islomiy Azad universiteti
 Azad News Agency (ANA), Islom Azad Universitetining rasmiy axborot agentligi

Erondagi universitetlar roʻyxati 
 Eron universitetlari roʻyxati @dictionary.laborlawtalk.com
 Universitetlar, institutlar va kollejlar roʻyxati @irancivilcenter.com 
Erondagi universitetlar
Fasʼh masjidi

Fasʼh masjidi (), yoki Masjid Uhud – Saudiya Arabistonining Madina shahrida, Uhud togʻi ostida, gʻor ostidagi kichik masjid. Islom paygʻambari Muhammadning Uhud jangi kuni peshin namozini jangdan keyin oʻqigani haqida baʼzi rivoyatlar mavjud. Masjid allaqachon vayron boʻlgan. Uning sharqiy, gʻarbiy hamda janubiy qismlarining devor va mehrob mujavvafining ozgina qoldiqlari hali ham koʻrinib turibdi. Hozirgi vaqtda xavfsizlikni taʼminlash uchun temir panjara bilan oʻralgan. Al-Masjid an-Nabaviydan 4,5 km uzoqlikda joylashgan.

Yana qarang 

 Saudiya Arabistonidagi masjidlar ro'yxati
 Masjidlar roʻyxati
 Madinadagi masjidlar ro'yxati

Manbalar 

Koordinatalar Vikimaʼlumotlarda
Madinadagi masjidlar
Saudiya Arabistonidagi sunniy masjidlar
Nosir

Nosir an-Nosir (arab.‎ – „Gʻolib“, „Yordamchi“) – kelib chiqishi arabcha boʻlgan ism. Arabcha „nasr“ soʻzi – „yordam bermoq“, „gʻalaba qozonmoq“ feʼlidan kelib chiqqan. Bu ism Mansur, Nusrat, Nasriddin ismlari bilan va ansor, nusayriylar va an-nasroniya (xristianlik) soʻzlari bilan bir oʻzakka ega.

Manbalar
Floroglyutsin

Floroglyutsin (1,3,5-trigidroksibenzol) uch atomli fenoldir . Ular shirin taʼmga ega rangsiz kristallardir. Etil spirti, efir, aseton, triklorometan, piridinda eriydi. Suvda ozgina eriydi (35 °C da ). Erish nuqtasi 116-117 °C. Erigandan soʻng digidrat hosil qiladi. Suvsiz floroglyuksinol 223 °C da eriydi va haroratning yanada oshishi bilan parchalanib sublimatsiyalanadi.

Ultrabinafsha nurlanishida ko'rinadigan spektri

Keto-enol tautomerizmini koʻrsatadi. Barcha uchta funktsional guruh uchun cheklovchi tautomer 1,3,5-trioksotsiklogeksandir. Xona haroratida natriy karbonat (yoki bikarbonat) ning suvli eritmasi 2,4,6-trigidroksibenzoy (floroglyuksinkarboksilik) kislotaga karboksillanadi .

U 1,3,5- triaminobenzol gidroxloridning 108 ° C da xlorid kislota eritmasida gidrolizlanishi natijasida olinadi.

Tabiatda u glikozidlar shaklida flavonlar va katexinlarning bir qismidir. Xususan, u gullarga rang beradigan flavon va antosiyaning pigmentlarida mavjud. Moddaning nomi uning oʻsimliklarda tarqalishi (floro-) va shirin taʼmi (-glyuksin) bilan bogʻliq.

Pentoza va pentozanlarni sifat va miqdoriy aniqlash uchun ishlatiladi. Xlorid kislotasi ishtirokida pentozalarning gidrolizi paytida ajralib chiqadigan furfural floroglyuksinol bilan qizil rangli, suvda erimaydigan choʻkma hosil qiladi.

Floroglyutsin temir (III) xlorid bilan kechgan reaksiyasida koʻk-binafsha rang beradi (bu sharoitda koʻk-yashil rang beradigan 1,2,4-trioksibenzoldan farqli oʻlaroq).

Fotosurat emulsiyasida, kauchuklar uchun vulkanizatsiya qiluvchi reagent sifatida va dori vositalarini sintez qilishda qoʻllanadi.
Islom Azad universiteti (Masjed Suleyman)

Islom Azad Universiteti, Masjed Suleyman filiali Islom Azad universitetining filiali boʻlib, Eron janubi-gʻarbidagi Masjed Suleyman shahrida joylashgan. U 1986-yilda tashkil etilgan. Universitet bakalavriat va aspirantura bosqichlarida 1700 ga yaqin talabalarga xizmat koʻrsatadi. Unda 45 ta soha boʻyicha taʼlim va ilmiy tadqiqotlar olib boradigan 291 nafar toʻliq va yarim kunlik professor-oʻqituvchilar faoliyat yuritadi.

Yana qarang 

 Erondagi universitetlar roʻyxati
 Eronda oliy taʼlim
 Masjed Sulayman

Manbalar

Havolalar 

 Rasmiy veb-sayt

Islom Azad universitetining filiallari
Xuziston ustonidagi bino va inshootlar
Cho'ntak shaxsiy kompyuter

Cho'ntak shaxsiy kompyuter - hajmi jihatdan odatiy shaxsiy kompyuterlardan kichik boʻlgan Elektron hisoblash mashinasi.

O'zbekistonda bu termin 2010 yillargacha kompyuter kabi ko'p tugmalarga ega boʻlgan telefonlarga nisbatan qo'llanilgan. Cho'ntak kompyuterlari va cho'ntak shaxsiy kompyuterlari bir biridan farq qiladi. xabar.uz saytinig 2018 yilda chiqargan maqolasida cho'ntak kompyuteri nomini avvalgidan umuman boshqacha ko'rinishdagi qo'rilmaga nisbatan ishlatgan.

Bir uchi HDMI portiga ega boʻlgan qurilma oddiy televizorlarni smart tv ga aylantiirsh imkonini bera oladi. U hajmi jihatdan kichik, va to'laqonli shaxsiy kompyuterlarning alternativ bo'la oladi. Shunday qilib cho'ntak shaxsiy kompyuteri - o'zida boshqaruv elementlari, displey bo'lmagan o'lchami esa odatiy kiyim cho'ntagiga sig'uvchi va o'zida operatsion tizim mavjud boʻlgan qurilma.
Uzpedia.uz

Uzpedia.uz — O'zbekistondagi ilmiy ommaviy maqolalar, tushunchalar, terminlar va biografiyalar mavjud boʻlgan ilmiy sayt.

Sayt haqida 
Domen nomi 30.11.2021 yilda eskiz.uz tomonidan ruyxatdan o'tkazilgan. Ilmiy maqolalar va terminlar chop etiluvchi sayt

Trafik 
www.uz sayti statistikasiga ko'ra kunida o'rtacha 2 400 odam tashrif buyurmoqda. Shundan 65% dan ortigi TAS-IX hududida.
Dor Jok

Dor Jok (2001-yil 27-fevralda tugʻilgan) – Janubiy Sudanlik professional futbolchi, „Port Melburn“ klubi hujumchisi. U oldin „Sentral Coast Mariners“ da erkaklar A-ligasida oʻynagan.

Manbalar

Havolalar 

 

2001-yilda tugʻilganlar
Erkak futbol yarim himoyachilari
Avstraliyalik erkak futbolchilari
Yashayotgan insonlar
Janubiy Sudan sportchilari
Alifbo boʻyicha sportchilar
Michael Babatunde

Michael Babatunde (; 1992-yil 24-dekabr) – nigeriyalik futbolchi, yarim himoyachi pozitsiyasida oʻynaydi. Muborakning „Mashʼal“ klubi futbolchisi

Klub faoliyati 
2015-yilning dekabr oyida u Marokashning "Raja Kasablanka" klubiga oʻtgan. 2016-yil 31-may kuni Babatunde Qatar Yulduzlar ligasida Qatar SC jamoasi tarkibiga qoʻshilgan. 2018-yilda Babatunde Wydad AC jamoasi bilan shartnoma imzolash uchun Marokashga qaytib kelgan. 2024-yil 23-fevralda Oʻzbekiston Pro ligasi ishtirokchisi, Muborakning „Mashʼal“ klubi bilan shartnoma imzolagan.

Terma jamoadagi faoliyati 
Babatunde Nigeriya terma jamoasida 2013-2016-yillarda faoliyat olib borgan. Nigeriya terma jamoasi tarkibida Braziliyada oʻtkazilgan FIFA Konfederatsiyalar Kubogi 2013 va FIFA Jahon chempionati 2014 musoboqalarida oʻynagan.

Yutuqlar 
Qatar SC

 Qatar ikkinchi divizioni : 2016–17

Wydad

 Botola : 2018–19
 CAF Chempionlar Ligasi ikkinchi oʻyinchisi: 2018–19

Manbalar

Havolalar 

  

1992-yilda tugʻilganlar
Yashayotgan insonlar
Erkak futbol yarim himoyachilari
Nigeriyalik erkak futbolchilari
Ukraina Premyer-ligasi futbolchilari
Qatar Yulduzlar Ligasi futbolchilari
Oʻzbekiston Pro ligasi futbolchilari
Ukrainadagi chet ellik erkak futbolchilari
Qatardagi chet ellik erkak futbolchilari
Marokashdagi chet ellik erkak futbolchilari
Oʻzbekistondagi chet ellik erkak futbolchilar
Qatar SC futbolchilari
Raja CA futbolchilari
FC Dnipro futbolchilari
Mashʼal klubi futbolchilari
FIFA Jahon chempionati 2014 oʻyinchilari
Alifbo boʻyicha sportchilar
Irakli Rukhadze

Irakli Rukhadze (Gruzincha: ირაკლი რუხაძე; 1996-yil 28-oktyabr, Tbilisi) – Gruziyalik futbolchi, hujumkor yarim himoyachi pozitsiyasida oʻynaydi. Oʻzbekiston Superligasi ishtirokchisi, Olmaliqning „OKMK“ jamoasida oʻynaydi.

Futbolchilik faoliyati 
2023-yil 3-fevral Irakli „Samgurali“ jamoasi bilan xayrlashdi va Olmaliqning „OKMK“ jamoasi bilan shartnoma imzoladi. Olmaliq jamoasi tarkibida yarim mavsum oʻynaganidan soʻng Gruziyaning „Telavi“ jamoasiga yarim yilga ijaraga berilgan.

Terma jamoadagi faoliyati

Manbalar

Havolalar 

 Irakli Rukhadze OʻzPFL saytida

 Irakli Rukhadze Transfermarkt saytida

Yashayotgan insonlar
Gruziyalik erkak futbolchilar
Erkak futbol yarim himoyachilari
AGMK futbolchilari
Oʻzbekistondagi chet ellik erkak futbolchilar
Oʻzbekiston Superligasi futbolchilari
Alifbo boʻyicha sportchilar
Islom Azad universiteti (Tafresh)

Islom Azad universiteti Tafresh filiali – Eron Islom Azad universitetlarining filiali hisoblanadi. U Tehrondan 222 kilometr janubi-gʻarbdagi Tafresh shahrida joylashgan. Ushbu universitetda 3000 dan ortiq talaba va 100 dan ortiq professor-oʻqituvchilar faoliyat olib boradi. Universitetda 20 xil yoʻnalish mavjud.

Yana qarang 

 Tafresh universiteti
 Eronda oliy maʼlumot
 Eron universitetlari roʻyxati

Manbalar

Havolalar 

 Islomiy Azad universiteti – Tafresh filiali rasmiy veb-sayti 
 Tafresh Azad universiteti haqida, fors tilida 

Tafresh
Islom Azad universitetining filiallari
Gulnoza Odilova

Gulnoza Odilova (toʻliq ismi: Odilova Gulnoza Komiljonovna; Qarshi shahri, Oʻzbekiston SSR) – shoira va tarjimon, filologiya fanlari doktori, Toshkent Kimyo xalqaro universiteti professori, Oʻzbekiston Gastronomik turizmi assotsiatsiyasi raisi va „Shuhrat“ medali sohibasi. Xotin-qizlar uchun „Phd sari qadam“ loyihasi tashabbuskori. Shuningdek, ilk pazandachilik ensiklopediyasi boʻlgan „Lazzatli Oʻzbekiston“ loyihasi koordinatori.

Biografiyasi 
1984-yil Qarshi shahrida tugʻilgan. Qarshi shahridagi 3-sonli maktabda tahsil olgan. 2006-yil Qarshi davlat universiteti magistraturasi imtiyozli diplom bilan tamomlagan. Diplom boʻyicha mutaxassisligi – tarjima nazariyasi va amaliyoti. 2011-yil 27 yoshida Qashqadaryo viloyatida eng yosh olima sifatida filologiya fanlari nomzodi boʻlgan.

Faoliyati 

Gulnoza Odilova 2018–2021-yillarda Wisconsin- Madison universitetining zamonaviy oʻzbek adabiyotida taom diskursi va ikki tillik poetik lugʻat yaratish mavzusida maʼruzalar oʻqigan. 2022-yil 11-noyabr kuni Malta davlat universitetida maʼruza oʻqigan. U, shuningdek, „Oʻzbek va ingliz tillarining elektron poetik lugʻatini yaratish“ loyihasi oʻtkazilishi tashabbusi bilan chiqqan. Gulnoza Odilova taomlar nomlanishi, atamalar masalasida ham kamchiliklar mavjud ekanligini va bu borada ishlar qilinishi kerakligini taʼkidlagan. Tarjimon sifatida Mark Eduard Riz tomonidan ingliz tiliga oʻgirilgan „Oʻtkan kunlar“ romanini eʼtirof etib, avvalgi tarjimalardagi milliylikni ifodalovch vositalar qayta yaratilmaganligini tanqid qilgan.

Gulnoza Odilova 1 ta darslik, 2 ta monografiya, 1 ta oʻquv va 1 ta uslubiy qoʻllanma va 80 dan ortiq ilmiy maqolalarning muallifi.

Ijodi 
Gulnoza Odilovaning „Mitti shamchiroq“, „Koʻngil kengliklari“ sheʼr va tarjimalardan iborat toʻplamlari nashr etilgan.

Manbalar 

1984-yilda tugʻilganlar
Qarshida tugʻilganlar
Shuhrat medali sohiblari
Carrossel

Carrossel – Íris Abravanel tomonidan yaratilgan Braziliya telenovelasi. Telenovela SBT telekanali orqali 2012-yilning 21-maydan 2013-yilning 26-iyuliga qadar efirga uzatildi.

Rollarda 

 Rosanne Mulholland – Professora Helena Fernandes
 Jean Paulo Campos – Cirilo Rivera
 Larissa Manoela – Maria Joaquina Medsen
 Maisa Silva – Valéria Ferreira
 Nicholas Torres – Jaime Palillo
 Stefany Vaz – Carmen Carrilho
 Guilherme Seta – Davi Rabinovich
 Aysha Benelli – Laura Gianolli
 Thomaz Costa – Daniel Zapata

Manbalar

Havolalar 

  
 

Braziliya teleseriallari
2010-yillar teleseriallari
Muskovi oʻrdak

Muskoviya oʻrdagi (Cairina moschata) Amerika qitʼasida, Texasning Rio Grande vodiysi va Meksika janubidan Argentina hamda Urugvaygacha boʻlgan hududlarda tarqalgan oʻrdak turi. Muskoviya oʻrdaklari Yangi Zelandiya, Avstraliya, Markaziy va Sharqiy Yevropada uchraydi. Bir qator populyatsiyalari Amerika Qoʻshma Shtatlarida, xususan Florida, Luiziana, Massachusets, Katta Gavayi orolida, shuningdek Shimoliy Amerikaning koʻplab boshqa qismlarida, jumladan, Kanadaning janubida ham uchraydi.

Manbalar
Miqot Zu al-Hulayfa

Miqot Zu al-Hulayfah (), shuningdek, Masjid ash-Shajaroh () yoki Zu al-Hulayfah (), Madinaning Abyar Ali shahridagi miqot va masjid. Bu As Sayl al Kabirdagi Miqot Qorn al-Manazildan keyin ikkinchi eng katta miqot masjididir.

Tarixi 
Ibn Abbos rivoyat qilgan „Sahih Buxoriy“, 25-kitob, 14-hadisda Muhammad tomonidan Zu al-Hulayfa Madina ahlining miqoti deb taʼriflangan:„Allohning elchisi (ﷺ) Zu al-Hulayfani Madina ahli uchun miqot qilib belgilagan edilar…“Masjid 706–712-yillarda (hijriy 87-93) Madinada umaviylar hokimi boʻlgan Umar ibn Abdulaziz davrida qurilgan boʻlib, shundan soʻng bir necha marta taʼmirlangan.

Arxitekturasi 

Hozirgi masjid binosi qirol Fahd davrida qurilgan. U 36 000 kvadrat metr shaklidagi korpus ichida taxminan 6 000 kvadrat metr maydondagi kvadrat shaklida. U taxminan 1000 kvadrat metr (11 000) keng hovli bilan ajratilgan ikkita galereya toʻplamidan iborat. Galereyalar uzun gumbazlar bilan tugaydigan ark shaklida tuzilgan.

Yana qarang 

 Saudiya Arabistonidagi masjidlar ro'yxati
 Bayda

Manbalar

Havolalar 

 Bu yerda masjidning bir nechta suratlari bilan galereyani topish mumkin 
 Masjidning xususiyatlari haqida qisqacha maʼlumotni shu yerda topishi mumkin
 3D virtual sayohatni bu yerda topish mumkin
Madinadagi masjidlar
Islom muqaddas joylari
Haj
Yangi klassik arxitektura
Sains Malayziya Islom universiteti

Sains Malayziya Islom universiteti (lit. „Malasiyadagi Islom fanlari universiteti“; arabcha: جامعة العلوم الإسلامية الماليزية; qisqartirilgan: USIM) Malayziya hukumati tomonidan toʻliq egalik qilinadigan va moliyalashtiriladigan Nilaining Seremban hududi Negeri Sembilan shahrida joylashgan Islom universiteti. Oliy taʼlimning 12-davlat muassasasi (malaycha:Institusi Pengajian Tinggi Awam; IPTA) boʻlib, u islom fanining global maʼlumot markazi boʻlishni maqsad qilgan.

Tarixi 

KUIM 1998-yil 13-martda davlat universitetiga aylantirilgan. Universitet 2000-yil yanvar oyida Bangi shahridagi Malayziya Milliy universitetida ish boshlagan. KUIM uchun birinchi roʻyxatga olish 2000-yil 18-iyunda Institut Professional Baitulmal, Kuala-Lumpurdagi vaqtinchalik joyida boshlangan. 2002-yil yanvar oyida KUIM yana A va B minoralaridagi boshqa vaqtinchalik kampusga, Persiaran MPAJ, Pandan Indah, Ampang Jaya, Selangor hududiga koʻchib oʻtgan. 2005-yil 15-iyulda KUIM Nilay shahridagi doimiy kampusiga koʻchib oʻtadi, tibbiyot fakulteti esa Selangorning Ampang shahrida qoladi. KUIM 2007-yil 1-fevralda rasman universitet maqomiga koʻtariladi. 2023-yilgacha 8000 ga yaqin talabalar roʻyxatdan oʻtgan.

Maqsadlar 
USIMning maqsadi islomshunoslikni qoʻllab-quvvatlash, islomshunoslikni milliy asosiy taʼlim oqimiga olib kirish hamda taʼlim va tadqiqot tizimlarida axborot texnologiyalaridan foydalanishga alohida urgʻu berishdir. Oʻqitishda davlat tili bilan bir qatorda arab va ingliz tillarini ham oʻzlashtirishga eʼtibor qaratiladi.

Shior 
„Berilmu, Berdisiplin Dan Bertakwa“ (Bilimli, intizomli va dindor)

Galeriya

Yana qarang 

 Islom taʼlim muassasalari roʻyxati

Manbalar

Havolalar 

 Universitet Islomni oʻrganadi Malayziya
 https://web.archive.org/web/20111012124116/http://www.usimonline.my/
 http://goals.usim.edu.my/moodle/index.php 
 http://egallery.usim.edu.my/
 http://ddms.usim.edu.my/ 
 http://radio.usim.edu.my/
 http://alumni.usim.edu.my/index.php

Malayziyadagi islomiy universitet va kollejlar
Seremban tumani
Kamolov

Kamolov

 Ahmadjon Kamolov
 Aʼzam Kamolov – bastakor, sozanda, dirijyor
 German (Kamolov) – Rus pravoslav cherkovi yepiskopi, Sochi va Tuapse yepiskopi
 Ixtiyor Kamolov — oʻzbekistonlik olim, texnika fanlari nomzodi, professor
 Janobiddin Kamolov — Oʻzbekiston Respublikasi xalq oʻqituvchisi (2001)
 Karim Kamolov — oʻzbek davlat arbobi, 2-chaqiriq Oʻzbekiston Respublikasi Oliy Majlisi deputati (1999—2004), Buxoro shahar hokimi (1994—2007, 2017—2020) va Buxoro viloyati hokimi vazifasini bajaruvchisi lavozimlarida ishlagan
 Mahkam Kamolov — sovet partiya va davlat arbobi
 Murod Kamolov — Oʻzbekiston va Qoraqalpogʻiston davlat arbobi, 2020-yildan buyon u Qoraqalpogʻiston Jokargi Kenesining raisi va ayni paytda Oʻzbekiston Respublikasi Senati rahbarining oʻrinbosari
 Nazirxon Kamolov
 Og‘axon Kamolov
 Qallibek Kamolov – Qoraqalopogʻiston davlat arbobi, ministrlar soveti raisi (1963—1984)
 Sobir Kamolov — sovet va oʻzbek davlat va partiya yetakchisi, Oʻzbekiston Kompartiyasi (1957—1959 yillar) MK birinchi kotibi
 Sobir Kamolov (tarixchi) – sovet va qoraqalpoq tarixchisi, tarix fanlari doktori, professor, Oʻzbekiston Fanlar akademiyasi akademigi
 Ubaydulla Kamolov
 Nodirxon Kamolov – oʻzbek futbolchisi

Yana qarang 
 Kamolova
Nelson Mandela universiteti

Nelson Mandela universiteti, ilgari Nelson Mandela Metropolitan universiteti, Janubiy Afrikadagi davlat universiteti bo'lib, u sobiq Port Elizabeth universiteti hisoblanadi va unga 2005-yili asos solingan. Port Elizabeth Technikon va Vista universiteti Port Elizabeth kampusini oʻz ichiga oladi. Ushbu universitetning asosiy binosi qirgʻoq boʻyidagi Gkeberha shahrida joylashgan.

Nelson Mandela universiteti 2005-yil yanvar oyida uchta institutning qoʻshilishi natijasida tashkil etilgan, ammo uning tarixiga qaytadigan boʻlsak, 1882-yilda Port-Elizabet sanʼat maktabining asos solishi bilan boshlangan. Bu professional va kasbiy taʼlimni taklif qiluvchi keng qamrovli universitetdir. Universitetning yettita Kampusi bor – oltitasi Gkeberxada va bittasi Georgeda . Universitetning asosiy kampusi Janubiy kampus hisoblanadi. Nelson Mandela universitetida bir qator kurslar oʻquv dasturining bir qismi sifatida ish joyidagi tajribani oʻz ichiga oladi. Ingliz tiliuniversitetning taʼlim vositasidir.

Tarixi va shakllanishi 
Oʻsha paytdagi NMMU rejalari birinchi marta 2002-yilda oʻsha paytdagi taʼlim vaziri Kader Asmal tomonidan ochilgan. Bu taklif Janubiy Afrika Respublikasidagi oliy taʼlimni qayta qurish reja boʻyicha rejaning katta bir qismi edi. Birinchi qadam 2004-yil 2-yanvarda [[Vista PE kompaniyasining UPE tomonidan qoʻshilishiga olib keldi va 2005 yil 1 yanvarda PE Technikon va UPE bilan birlashdi.

[[Nelson Mandela Universiteti Port Elizabeth Technikon va Port Elizabeth universitetining birlashishi natijasida 2005-yilda tashkil etilgan. Birlashishdan oldin, UPE Vista universitetining Port-Elizabet kampusini 2004-yilda oʻz nazoratiga olgan edi. PE Technikonning Georgeda yordamchi universiteti bor edi, u ham birlashtirildi. Universitetning birinchi kansleri Bosh Sudya Pius Langa, Ushbu kengashning birinchi raisi esa sudya Ronni Pillay edi. Rolf Stumpf universitetning birinchi prorektori va bosh ijrochi direktori hisoblangan va 2008-yil 1-yanvarda uning oʻrniga professor Derrik Svarts kelgan. Professor Sibongile Mutva 2017 yilda tayinlanganidan soʻng hozirgi prorektor hisoblanadi.

Ushbu Universitetning nomi 2017-yil 20-iyulda rasman Nelson Mandela Metropolitan Universitetidan Nelson Mandela Universitetiga oʻzgartirilgan.

Manbalar 

Koordinatalar Vikimaʼlumotlarda
Janubiy Afrikadagi davlat universitetleri
Yaratganga shukur

„Yaratganga shukur“ – 1997-yil suratga olingan mashhur oʻzbek filmi. Film oʻzbek va yapon kino ijodkorlari hamkorligida suratga olingan. U, shuningdek, 27 kunda suratgan olingan film sifatida ham mashhur.

Tarixi 
1997-yili Yaponiyaning NHK korporatsiyasi 16 davlatdan maxsus konferensiya uchun saralagan yosh rejissorlar orasida Zulfiqor Musoqov ham bor edi. Konferensiya tashkilotchilarining talabiga koʻra, har bir rejissor oʻz xalqi hayoti haqida ssenariy yozishi taklif etilgan. Zulfiqor Musoqov rejissor Sakkey Imamuraga „Yaratganga shukr“ nomli ssenariyni koʻrsatganida u tanlov raisiga maʼqul kelgan va uning asosida film suratga olinishi belgilangan. Film 27 kunda suratga olingan va ilk namoyishi Tokiodagi „Osiyo filmlari“ kinofestivalida boʻlib oʻtgan.

„Yaratganga shukr“ filmi va „Kichkina tabib“ oldinma-ketin suratga olingan boʻlib, „Yaratganga shukr“ filmini tasvirga olish ijodiy jamoaning rejasida boʻlmagan. Ijodiy jamoa eʼtibori „Kichkina tabib“ga qaratilgan bir paytda „Yaratganga shukr“ filmini suratga olishga majbur boʻlishgan. Film oʻzbek va yapon kino muxlislari tomonidan iliq qabul qilingan.

Mavzusi 
Film bosh qahramoni oddiy hisobchi Sodiqjon. U pessimist va moʻjizalarga ishonmaydigan shaxs. Ammo, aynan u oʻzida moʻjiza va sehr amalga oshirish qobiliyati mavjudligini kashf etadi. Buning uchun unga „Men xohlayman…“ deyishi kifoya.

Rollarda 
Asosiy rollarda Behzod Muhammadkarimov, Venera Nigmatullina, Choʻlponbek Bozarbaev, Kulyay Muratalieva, Ashir Chokubaev, Akjoltoy Kochkorbaev, Denizbek Chalapinov, Idris Noʻgʻaybaev, Davlet Nurgʻoziev, Rustam Yusupov, Jumadulla Rametov kabi aktyorlar oʻrin egallagan.

Manbalar 

1997-yil filmlari
Oʻzbekiston filmlari
Oʻzbek tilidagi filmlar
Ensoniq

Ensoniq Corp – 1980–1990-yillarning oʻrtalarida oʻzining elektron musiqa cholgʻu asboblari, asosan sampler va sintezatorlari bilan mashhur boʻlgan Amerika elektronika korporatsiyasi.

Tarixi 
Ensoniq 1982-yilda MOS Technology sobiq muhandislari Robert („Bob“) Jannes, Bryus Krokett va Albert Karpentier tomonidan tashkil etilgan. Ularning birinchi mahsuloti shaxsiy kompyuterlar uchun baraban toʻplamini simulyatsiya qilish dasturi edi.

1998-yil yanvar oyida Ensoniq korporatsiyasi Creative Technology tomonidan 77 million dollarga sotib olindi va E-MU/Ensoniq boʻlimiga birlashtirildi. E-mu Systems va Creative Technology bilan birlashish brendning tiklanishiga olib kelmadi: Ensoniq brendi ostida E-MU texnologiyalari asosida bir nechta boshlangʻich darajadagi mahsulotlarni chiqargan Creative Technology nihoyat E-MU’ni yopadi. 2002-yilda Ensoniq boʻlimi elektron cholgʻu asboblarini ishlab chiqarishni toʻxtatdi.

Cholgʻular va raqamli tizimlar 

Ensoniq 1985-yilda Ensoniq Mirage sampler bilan cholgʻu asboblari bozoriga kirdi. 1500 dollarga baholangan Ensoniq Mirage Fairlight CMI va E-MU Emulator kabi oldingi namuna oluvchilarga qaraganda ancha arzon edi. Ensoniq ESQ-1’dan boshlab ular toʻlqin jadvallari asosida sintezatorlarni ishlab chiqarishni boshladilar. Ushbu mahsulotlarning muvaffaqiyatidan soʻng, Ensoniq 1987-yilda Yaponiyada shoʻba korxonasini tashkil etdi.

Ensoniq korporatsiyasining mahsulotlari juda professional ishlab chiqilgan edi. Ensoniq Mirageʼdan keyin barcha Ensoniq cholgʻulari oʻrnatilgan sekvenserlarga ega edi (hatto 80-yillarning oxiri va 90-yillarning boshlarida namuna oluvchilar ham). „Hammasi birida“ tamoyili va „raqamli studiya“ni taʼminlash cholgʻularning asosiy kontseptsiyasini tashkil etdi. Ular koʻpincha „Musiqiy ish stantsiyalari“ deb ataladi. Asbobga disklar yoki xotira kartalari bilan birga yuqori sifatli effekt modullari kiritilgan.

Mahsulotlarning asosiy turlarining xronologiyasi 

 1985 yil – Ensoniq Mirage
 1986 yil – Ensoniq ESQ-1
 1986 yil – Ensoniq SDP-1
 1988 yil – Ensoniq SQ-80
 1988 yil – Ensoniq EPS
 1988 yil – Ensoniq VFX
 1989 yil – Ensoniq SQ-1
 1990 yil – Ensoniq EPS 16 Plus
 1990 yil – Ensoniq SD-1
 1991 yil – Ensoniq SQ-2
 1991 yil – Ensoniq SQ-R
 1992 yil – Ensoniq KS-32
 1992 yil – Ensoniq ASR-10
 1993 yil – Ensoniq TS 10
 1993 yil – Ensoniq DP/4
 1995 yil – Ensoniq DP/2
 1996 yil – Ensoniq MR61
 1996 yil – Ensoniq KT-76
 1997 yil – Ensoniq ASR X
 1997 yil – Ensoniq E Prime
 1998 yil – Ensoniq Fizmo
 1998 yil – Ensoniq ZR-76
 1998 yil – Ensoniq ASR X Pro
 1998 yil – Ensoniq PARIS raqamli audio ish stantsiyasi
 2002 yil – Ensoniq Halo (Ensoniq nomidan foydalangan holda Creative Labs tomonidan chiqarilgan)

Manbalar
TRT 1

Telekanallar
Turkiya telekanallari
Turkiya

TRT 1 butun mamlakat boʻylab efirga uzatiladigan Turkiyaning birinchi milliy telekanalidir. Uning asosiy binosi Anqarada joylashgan. Turkiyada ochilgan ikkinchi telekanal va birinchi milliy telekanaldir. (Birinchi ochilgan kanal boʻlgan İTÜ TV, dastlab 1968 yilda oʻz chastotalarini ushbu kanalga oʻtkazdi, chastotasini oʻzgartirib oʻz efirini yangidan boshladi va 1971 yilda TRT tomonidan tashkil etilgan ikkinchi mahalliy televideniyega oʻtkazildi.) 1964-yil 29-aprelda birinchi bosh direktor Adnan Oʻztrak boʻldi.

Birinchi efiri Anqarada, Nuran Devres boshchiligida boʻlgan. 1968-yil 6-fevralda birinchi televizion spektakl “Shoir Uylanishi” jonli efirda namoyish etildi. Birinchi rangli translyatsiya 1976-yilda amalga oshirilgan. 1982-yilda qisman, 1984 yilda toʻliq rangli efirga oʻtdi. Kanal butun dunyo boʻylab oʻz xizmatlarni taqdim etadi.

Tarixi

1960-yillar
Tashkil topishi va birinchi efirlari
Turkiya Radio va Televideniye Korporatsiyasi (TRT) 1961-yil Konstitutsiyasining 121-moddasiga muvofiq chiqarilgan 24.12.1963 yildagi 359-sonli qonun bilan 1964-yil 1-mayda yuridik shaxsga ega avtonom Iqtisodiy Tashabbus Korxonasi sifatida tashkil etilgan. 1964 yilda radioeshittirishni boshlagan. Oʻsha yilning oktyabr oyida telekoʻrsatuvlar uchun oʻqitiladigan texnik xodimlarni jalb qilishni boshladi. 1966-yil 13-iyun kuni Anqarada birinchi yopiq teleko‘rsatuvga efiriga tayyorgarlik boshlandi. 1966 yil avgust oyida TRT 1'da yopiq televideniye oʻquv efirlari boshlandi. 1967-yilning 16-yanvarida TBMM Gʻazna Komissiyasi a’zolari uchun maxsus yopiq teleko‘rsatuv amalga oshirildi. Xuddi shu oyda TRT 1'dan boshqa radio va televidenie uzatgichlari ustida ish boshlandi. Iyul oyida Televizion oʻquv markaziga 50 kishilik talabalar stipendiyasi ajratildi. Oktyabr oyida Anqara televideniyesining texnik sinov koʻrsatuvlari boshlandi va televideniye oʻquv kursi boshlandi. 1967-yil oxirida VISNEWS va AP agentligi bilan televizion yangiliklar xizmatlari uchun shartnoma tuzishga qaror qilindi.

1968-yil 31-yanvarda TRT 1 Anqara televideniyesi sinov efirlarini boshladi. Keyingi oyda uning birinchi televizion spektakli “Shoir Uylanishi” jonli efirda namoyish etildi. Iyul oyida TRT 1 xabar koʻrsatuvlaridagi sharhlarga oʻzgartirishlar kiritildi; radioga chek qoʻyildi, televideniyeda yopildi va Anqara televideniyesida ishsiz qolgan ishlab chiqarish va texnik xodimlar kasaba uyushmasini tuzdilar. Xalqaro yarmarka tufayli 26 avgust kuni Izmirda birinchi televizion sinov translyatsiyasi amalga oshirildi. 4 oktabr kuni TRT 1 birinchi marta Stokgolmda boʻlib o'tgan EBU Televizion Dasturlar Qoʻmitasi yigʻilishida ishtirok etdi.

Manbalar
Roʻzimboy Normatov

Roʻzimboy Normatov yoki Qalandar baxshi (1951-yil 15-iyun, Shovot tumani, Xorazm viloyati, Oʻzbekiston SSR, SSSR – 2024-yil 29-fevral, Oʻzbekiston) – Oʻzbekiston xalq baxshisi. Xorazm baxshichilik va dostonchilik maktabi namoyandalaridan biri. Mehnat shuhrati ordeni va Oʻzbekiston Xalq baxshisi unvoni sohibi (2001-yil).

Biografiyasi 
Roʻzimboy Normatov 1951-yil 15-iyunda Xorazm viloyati Shovot tumanida tavallud topgan. 1990-yil Toshkent davlat madaniyat instituti (hozirgi Oʻzbekiston davlat sanʼat va madaniyat instituti)ni tamomlagan. Koʻp yillar davomida Avazxon folklor etnografik xalq ansambli badiiy rahbarlik qilib kelgan. 2001-yilda baxshichilik sohasidagi mehnatlari uchun Oʻzbekiston Xalq baxshisi unvoni  bilan taqdirlangan.

Qalandar baxshi 2024-yil 29-fevral kuni 73 yoshida vafot etgan.

Mukofotlari 
 Oʻzbekiston Xalq baxshisi unvoni (2001)
 Mehnat shuhrati ordeni

Manbalar 

1951-yilda tugʻilganlar
15-iyunda tugʻilganlar
Shovot tumanida tugʻilganlar
Xorazmda tugʻilganlar
Oʻzbekiston SSRda tugʻilganlar
Oʻzbekistonlik baxshilar
Toshkentda tahsil olgan talabalar
29-fevralda vafot etganlar
2024-yilda vafot etganlar
Oʻzbekistonda vafot etganlar
Dušan Mijić

Dušan Mijić (; 1993-yil 22-iyun, Novi Sad) – Serbiyalik futbolchi, markaziy himoyachi pozitsiyasida oʻynaydi. Samarqandning „Dinamo“ jamoasi tarkibida oʻynaydi.

Futbolchilik faoliyati 
2023-yil 27-iyulda Yerevanning „Ararat“ jamoasi bilan xayrlashgan va Oʻzbekiston Pro ligasida ishtirok etayotgan Samarqandning „Dinamo“ jamoasi bilan shartnoma imzolagan.

Yutuqlar 

 Serbiya Birinchi ligasi gʻolibi: (1) 2015-2016, 2021-2022
 Oʻzbekiston Pro ligasi ikkinchi oʻrin sohibi: 2023

Manbalar

Havolalar 

 Dusan Mijic Transfermarkt saytida
 
 Dusan Mijic OʻzPFL saytida

Yashayotgan insonlar
Serbiyalik erkak futbolchilar
Serbiyalik chet ellik erkak futbolchilari
Erkak futbol himoyachilari
RFK Novi Sad 1921 futbolchilari
OFK Bačka futbolchilari
FK Krupa futbolchilari
FK Hajduk Kula futbolchilari
FK Trayal Kruševac futbolchilari
FK TSC futbolchilari
FK Sloga Kraljevo futbolchilari
Mladost Novi Sad futbolchilari
FC Ararat Yerevan futbolchilari
Dinamo Samarqand futbolchilari
Serbiya birinchi ligasi futbolchilari
Serbiya Superligasi futbolchilari
Oʻzbekiston Pro ligasi futbolchilari
Oʻzbekiston Superligasi futbolchilari
Armanistondagi chet ellik erkak futbolchilari
Oʻzbekistondagi chet ellik erkak futbolchilar
Alifbo boʻyicha sportchilar
Drumone

Drumone – Irlandiyaning Meat okrugi gʻarbidagi kichik qishloq va shaharcha.

Mahalliy Rim-katolik cherkovi Avliyo Maryamga bagʻishlangan va 1834-yilda qurilgan. Yaqin atrofdagi foydalanilmagan gal gandbol maydoni taxminan 1920-yilga toʻgʻri keladi. Mahalliy GAA klubi Moylagh GAA.

Manbalar 

Meat okrugidagi shaharlar va qishloqlar
Amirxon Umarov

Amirxon Umarov (1995-yil 21-yanvar, Namangan shahri, Oʻzbekiston) — taniqli boshlovchi, rejissyor, prodyuser, „Mening Yurtim“ telekanali ijrochi direktori, „Oltin qalam“ va „Oltin kabutar“ kabi mukofotlar sohibi va Oʻzbekistonda Turizm elchisi. U, shuningdek, Markaziy Osiyoning eng yaxshi teleboshlovchisi deb topilgan.

Biografiyasi
Amirxon Umarov 1995-yil 21-yanvar kuni Toshkent shahrida tugʻilgan. Onasi Oʻzbekiston Milliy teleradio kompaniyasida rejissyor sifatida ish olib borgan. Otasi „Toshkent Oliy Umumqoʻshin qoʻmondonlik“ bilim yurti polkovnik lavozimida ishlagan. Umarov dastlab Toshkent shahridagi 227-maktabini, soʻngra Toshkent axborot texnologiyalari kasb-hunar kollejini bitirgan. Oliy taʼlimni „Oʻzbekiston Jurnalistika va Ommaviy kommunikatsiyalar universiteti“da olgan.

Faoliyati
Boshlovchilik ish faoliyati 12 yoshida Oʻzbekiston radio kanali FM103.1 „Kelajak tongi“ dasturida boshlovchilik qilishdan boshlangan. NTT telekanlida „Yangi avlod“ koʻrsatuvi boshlovchisi, Yoshlar telekanalida „Boʻlajak general“ koʻrsatuvi boshlovchisi, „Non-stop“ koʻrsatuvida, „Markaziy studiya“ koʻrsatuvida boshlovchilik qilgan. UNICEF bolalar jamgʻarmasi faol ishtirokchisi. „Mening Yurtim“ telekanali ijrochi direktori. 2021—2022-yillarda „Yosh jurnalistlar“ maktabi direktori.

Prodyuserlik
„Jiddiy bolalar“, „Qafasdagi goʻzallik“, „Muzqaymoq party“ tele loyihalar hamda „Qoʻlimdan tut“, „Poyga“ va „Gʻiybatchilar“ kabi seriallarda prodyuserlik qilgan. 

„Chaqa-chum“ koʻrsatuvi va „Reportyor“ reality, „Amirxon Umarov tok-shousi“ va „Xizmat doirasidan tashqarida“ kabi shoular muallifi. „Reportyor“ reality shousi muallifi. Poytaxt FM103.5 radiokanalida „Yoshlar vaqti“ dasturining muallifi va boshlovchisi sifatida faoliyat olib borgan.

Ambassadorligi

„Booknomy“ kompaniyasi, „Sanmi Jenshen“ kompaniyasi, „Nutva kompleks“ mahsuloti, „Alfraganus“ universiteti, „Stroy-mart“ qurilish kompaniyasi va „Effect-herbals“ kabi kompaniyalarning ambassadori.

Mukofotlari
Amirxon Umarov „Oltin qalam“ milliy mukofoti. Markaziy Osiyoning eng yaxshi teleboshlovchisi, „Oltin kabutar“ mukofoti, „MY5 awards“ mukofoti, „Tahsin“ mukofoti, „Oʻzbekiston belgisi“ nishoni sohibi, „Yoshlar eʼtirofi mukofoti“ bilan taqdirlangan.

Tanqidlar 
Amirxon Umarov 2021-yil Booknomy bilan bogʻliq mashmashaga aralashib qolgan. Ammo boshlovchi anglashmovchilik boʻlganini aytdi.

Manbalar

Havolalar 
 Umarov Instagramda
 Amirxon Umarov Telegramda

Oʻzbekistonlik blogerlar